6 - Black Magic Vanilla Sky fra Ghost Brewing
Vi slutter smagsrejsen tilbage i Danmark med Black Magic Vanilla Sky fra Ghost Brewing, et kontraktbryggeri, der brygger alle deres øl hos Amager Bryghus. Black Magic Vanilla Sky er en Imperial Stout, som er Double Mashed. Det vil sige at der er brugt en del mere malt for at kunne opnå en højere alkoholprocent og en mere fyldig maltbase. Og det er præcis det du kan forvente i denne øl. Øllen har godt af at få lidt temperatur og luft, så bliver den mere afrundet. Serveringstemperatur ca 8°